Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 510

d) Speciális lehetőségek, az adott szövegszerkesztő lehetőségeit kihasználva: — Kiadványszerkesztés (rövidebb terjedelmű kiadványok, meghívók, tájékoztatók stb. gépelése, formázása, nyomtatása önállóan). — Körlevélkészítés. 4.2. Az írástechnika fejlesztése a másolási készség megalapozására és megszilárdítására — Szócsoportok, sorok, mondatok és összefüggő szövegek másolása sortartással, ütemes írással. — Áttérés speciális gyakorlatok másolásával az önálló írássebesség kialakítására, illetve az önálló soralakításra a szövegszerkesztővel történő szövegbevitel megalapozásához. 4.3. Az írássebesség fejlesztése — A betűbillentyűk kezelésének megszilárdítása ujjtechnikai és mozdulatgyakorlatokkal, az időtartam percenkénti növelése szerinti sebességfokozó gyakorlással. — Az írás sebességének fokozása a percenkénti minimum 230 leütés teljesítésének elérése érdekében. 4.4. Az írássebesség fokozása, a hibátlan írás elősegítése — Gyakori mozdulat- és szógyakorlat írása. — Összefüggő szöveg másolása a másolási idő növelésével. — A szövegbevitel formái elektronikus írógépen és számítógépen. 4.5. Lebegő kéztartású írásmód kialakítása — Betűkapcsolási gyakorlatok. — Szó- és mondatgyakorlatok. — Szövegfeldolgozás. — Diktálásra írás. 4.6. Az egyszerű ügyirat és a levél formaalakításakor a műszaki irányelvek alkalmazása — A margóbeállítás változtatásával önálló soralakítás fejlesztése a szövegszerkesztővel történő adatbevitel megalapozására. — Írógépbetűs vagy nyomtatott szövegek, illetve kézírásos szövegek másolása önálló soralakítással. — A kiemelési módok alkalmazása minták alapján, a gépeléssel párhuzamosan kiemelések meghatározása a tartalmi szempontok alapján. — Az iratok gyorsírási diktátumból való áttétele és formába öntése az adott időszakban érvényes műszaki irányelveknek alkalmazásával.

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes